[{"text_idx": "#000001", "text": "\"Uluk seidauk sai ba empreza Pu\u0301blikas (EP) ne'e kapa\u0301s loos agora aat liu, tanba funsiona\u0301riu sira ba kontrola ahi ne'e uza de'it kareta Grand Max ne'e mak problema\", dehan nia iha Parlamentu Nasiona\u0301l, tersa (17/01)."}, {"text_idx": "#000005", "text": "\"Pessoal EDTL ba kontrola ahi depois de 5 oras eh husu fali ita la\u2019o ba ense pulsa sera ke EDTL la halo treinamentu ba nia staff sira\", nia lamenta."}, {"text_idx": "#000007", "text": "\"Tanba ne'e mak Ministru fo hatene ba EDTL ne'e serbisu loloos ba\", hatutan nia. (*)"}, {"text_idx": "#000010", "text": "Nune\u2019e, husu ba Ministe\u0301riu Administrasaun Estata\u0301l (MAE) kria ekipa ida atu halo investigasaun, husu mo\u0301s ba PDHJ (Provedo\u0301r Direitu Umanu ba Justisa) no CAC (Komisaun Anti Korupsaun) tun ba terenu atu husu direita ba inan faluk ne'ebe\u0301 Governu fo\u0301 apoiu."}, {"text_idx": "#000011", "text": "Maibe\u0301, Deputadu husi bankada KHUNTO, Luis Roberto da Silva argumenta, estrutura partidu KHUNTO la hanesan ho partidu sira seluk hodi trata ema iha media sosia\u0301l."}, {"text_idx": "#000014", "text": "Nia husu deputadu sira, ne\u2019ebe\u0301 reprezentante povu iha Parlamentu Nasiona\u0301l tenke ko'alia bazeia ba faktus no fo informasaun loos ba pu\u0301bliku."}, {"text_idx": "#000017", "text": "\"Ha'u hanoin esforsu estadu ninian buka atu kontinua dezenvolve ita-nia nasaun liuliu ekono\u0301mia hodi sosiedade ne'e sai sivilizadu, kompetativu, kreativu, hodi bele kualidade identidade nasaun ida-ne'e nian hanesan nasaun sira seluk iha mundu rai klaran ne'e\", nia esklarese iha resintu Parlamentu Nasiona\u0301l, tersa (22/11)."}, {"text_idx": "#000018", "text": "Tanba Timor-Leste hanesan pais ki'ik ne'ebe foin ukun-aan tinan 20-resin no ninia proklamasaun independe\u0301nsia ne'e atu tama ona ba tinan 47, maibe\u0301 povu kontinua enfrenta problema."}, {"text_idx": "#000019", "text": "Nune\u2019e, iha momentu ne'ebe atu komemorasa loron 28 fulan-novembru, sidadaun hothotu liliu Governate sira tenke valoriza eroi sira nia luta ba independensia."}, {"text_idx": "#000020", "text": "Husu atu ukun-na'in sira liliu governante sira tenke servisu ho responsabilidade, ezekutua didiak orsamemtu jeral estadu (OJE) ne'ebe kada tinan Parlamentu Nasional aprova ba povu nian moris di'ak no hadi'a sustentabilidade dezenvolvimentu tuir kbiit ne'ebe estadu iha. (*)"}, {"text_idx": "#000022", "text": "\"Durante debate OJE tinan 2023 nian, Bankada viabilizador hadau kompete\u0301nsia Governu viabilizadu nian hodi sobu orsamentu ne\u2019ebe\u0301 prepara no aprezenta ba Parlamentu Nasiona\u0301l, tanba sobu orsamentu ne\u2019e halakon tiha sentidu orsamentu por programa\", dehan Deputada Virgi\u0301na Ana Belo iha plenaria PN, kinta (17/11)."}, {"text_idx": "#000023", "text": "Tanba, iha debate espesialidade OJE 2023, proponente husi bankada FRETILIN nian, aprezenta atu ko'a orsamentu Ministe\u0301riu Finansa, hodi aloka fali ba kategoria seluk."}, {"text_idx": "#000024", "text": "Maibe infelizmente, proposta opozisaun nian atu aloka osan ba ema defisiente sira iha prosesu inkluzaun iha edukasaun no orsamentu ba protesaun no promosaun direitu ema ho defisiente nian hetan rejeita husi Bankada viabilizador, ho razaun labele book orsamentu, tanba dezen\u0303a ona ba orsamentu por programa."}, {"text_idx": "#000028", "text": "Deputada CNRT mos du\u0301vida ho politika Governu viabilizadu nian, tanba nakfilak sai fali Governu de Kofre Estadu, tanba argumentu ne\u2019ebe\u0301 uza hodi responde ba ezekusaun orsamentu iha ministe\u0301riu no instituisaun sira ne\u2019ebe\u0301 ki\u2019ik maka liafuan: \u201cse la ezekuta hotu, fila ba kofre estadu.\u201d"}, {"text_idx": "#000030", "text": "Tanba, nota katak, dezde tinan-lima nia laran, Governu ida ne\u2019e badinas tebes harii Empreza Pu\u0301bliku (EP), autoridade no Instituisaun Pu\u0301bliku (IP) barbarak, maske pu\u0301bliku preokupa ho sira-nia ejistensia ne\u2019ebe\u0301 la funsiona nu\u2019udar institusaun lukrutivu hodi ajuda estadu rekoilla reseitas."}, {"text_idx": "#000031", "text": "Nune\u2019e, instituisaun IP ho EP, kada-tinan depende hotu ba Orsamentu Estadu nian, tanba ne\u2019e CNRT deskonfia nu\u2019udar poli\u0301tika fahe poder ba nia kuadru partidu poli\u0301tiku sira, fahe mo\u0301s rekursu estadu nian liuhosi fahe salariu boot ba malu."}, {"text_idx": "#000032", "text": "\"Ami preokupa, tanba Governu konsientemente komete esbanjamentu finanseira ne\u2019ebe\u0301 sei fo\u0301 risku ba ita nia sustentabilidade fiskal\", nia esklarese. (*)"}, {"text_idx": "#000034", "text": "\u201cIha fulan-dezembru tinan 2022, pesoa\u0301l sau\u0301de hamutuk 3 mil ne'ebe\u0301 mak sei lakon sira-nia servisu, razaun dehan osan laiha, maibe\u0301 osan ne'ebe\u0301 mak iha hamutuk billaun $3.2 ne'e ba iha ne'ebe\u0301\u201d, dehan nia liuhusi debate jeneralidade loron datoluk ba proposta lei OJE 2023 iha plena\u0301ria PN, kuarta (09/11)."}, {"text_idx": "#000035", "text": "Ba pesoa\u0301l sau\u0301de sira ne'ebe\u0301 sei lakon servisu, ida-ne'e sai preokupasaun ba deputadu sira tanba iha OJE 2023, Governu prevee montante boot kuaze billaun $3 resin, tanba ne'e la nesesa\u0301riu bainhira Governu dehan laiha osan atu extende kontratu ba pesoa\u0301l sau\u0301de sira."}, {"text_idx": "#000036", "text": "Deputada CNRT mo\u0301s hatete, iha ospita\u0301l, sentru sau\u0301de, no postu sau\u0301de sira agora dadaun ekipamentu barak mak avaria ona, nune'e difi\u0301sil atu pesoa\u0301l sau\u0301de sira fo\u0301 atendiemntu di'ak ba pasie\u0301nte sira."}, {"text_idx": "#000038", "text": "Iha mo\u0301s di\u0301vida seluk ne'ebe\u0301 tula hela iha Governu nia kabas, liliu liga ba diretu subsi\u0301diu pesoa\u0301l sau\u0301de sira ne'ebe\u0301 servisu iha tempu pandemia COVID-19, tanba Governu seidauk selu."}, {"text_idx": "#000039", "text": "Purtantu situasun ne'e, iha aude\u0301nsia ba fundu COVID-19 nian, relata momoos ona katak situasaun ida-ne'e loos duni Governu seidauk halo pagamentu."}, {"text_idx": "#000043", "text": "Tanba, deklarasaun ne'ebe\u0301 Bankada CNRT hato'o iha debate jeneralidade ba OJE, sita mos pozisaun bankada FRETILIN nian ne'ebe vota kontra ratifikasaun akordu fronteira maritima entre Timor-Leste ho Australia iha PN."}, {"text_idx": "#000044", "text": "Maibe\u0301, bankada FRETILIN hakarak hatete, iha diskusaun ho aprovasaun fronteira iha ne'e deputadu sira mos tur to'o kalan hotu, tanba defende prinsipiu FRETILIN."}, {"text_idx": "#000045", "text": "Bankada Fretilin mos iha prinsi\u0301piu mak defende eroi martires sira luta nein fo rai pedasuk ida ba ema seluk, sata\u0301n riku, ne'e mak FRETILIN defende, maibe\u0301 kona-ba Fronteira maritima fahe ba buat rua, ida mak fronteira, ida seluk riku-soin."}, {"text_idx": "#000047", "text": "\"Dentru de prinsipiu estadu ne'e hanesan ne'e, pro kontra bele akontese, maibe\u0301 depois de desizaun sai eh ida ne'e mak regra, tanba ne'e Fretilin ohin mai hatete, fretilin valoriza erois no martires, tanba fretilin nia ema duni mak eroi no martires\", nia afirma"}, {"text_idx": "#000051", "text": "\"Konsiderasaun buat ne'ebe importante di'ak ne'e, ita tenke uza, maibe\u0301 buat at husik ona\", nia esplika"}, {"text_idx": "#000053", "text": "\"Ha'u sei lembra, karik iha ha'u sei kuda hela momeria ne'e, wainhira TL ratifika ninia fronteira mari\u0301tima, iha uma fukun PN ida-ne'e, prezidente PN sesante husu ita hotu hamrik hodi hananu hino nasiona\u0301l atu fo onra ba eroi sira, maibe\u0301 partidu Fretilin la hamriik hodi fo onra, ezeptu so deputadu \"Somotxo\" mesak, sira vota kontra tiha fronteira maritima, depois lakohi ta\u0301n hamrik hodi hananu hino nasional, hanesan ha'u temi ona, maibe\u0301 hakfodak teki-teki mai husu fali ita atu hananu\", dehan nia. (*)"}, {"text_idx": "#000055", "text": "\"Lahatene se desizaun ne'e Sekretariu jeral nian ka Meza parlamentu nian, ba projetu ida ne'ebe laiha liu kualidade hodi pinta iha resintu parlamentu ninian, liliu iha sala Bankada CNRT nia oin, ho kor Bandeira RDTL ka kor bandeira FRETILIN ninian, ha'u lahatene. Maibe kor ida ne'eba ne'e kor bandeira, pinta ho tinta ne'ebe laiha kualidade, semana-tolu ona tinta sira-ne'e agora nakloke hotu ona, halo konke kareta parlamentu nian ka deputadu sira nia labele estasiona ho di'ak iha fatin resintu ne'ebe destakadu ba parkiran,'' hatete nia iha plenaria PN, segunda (03/10)."}, {"text_idx": "#000056", "text": "Preokupasaun ida-ne'e semana kotuk levanta tiha ona no husu atu esplika, tanba saida mak pinta fali ho tinta ne'ebe laiha kualidade, maibe\u0301 to'o agora nein iha resposta ida husi sekretariadu jeral parlamentu inklui meza parlamentu nasional nian rasik."}, {"text_idx": "#000059", "text": "Haree ba atetude Parlamentu Nasional nian, tanba keta hakarak gasta de'it osan ou osan barak liu mak lahatene atu gasta, ida-ne'e parte meza tenke esplika, atu deputadu sira labele uza fatin ida ne'eba."}, {"text_idx": "#000062", "text": "\"Meza Parlamentu la urus tinta ida, orsida ha'u sei konfirma iha sekretariu jeral,\" nia informa. (*)"}, {"text_idx": "#000064", "text": "\u201cIta-boot sira sei lembra kuandu ha'u ko'alia iha salaun Katedral nia sorin, ha'u dehan hanesan ne'e kuandu CNRT sumba orsamentu ha'u dehan se ita-boot sira ataka ha'u dala-barak, oportunidade iha para hakoi imi tanba ha'u lahakoi. Ne'e mo\u0301s hatudu diferensa seu Prezidente Lu\u0301 Olo ho Diferensia Sekreta\u0301riu Jera\u0301l nian, ita-boot sira iha Li\u0301der na'in Rua e parabe\u0301ns ba ita-boot sira. Ne'ebe\u0301 previle\u0301jiu ida-ne'e, obrigadu ba CNRT ne'ebe\u0301 soe hela tiha ha'u, mais obrigadu ba maun Mari ne'ebe\u0301 Tane-ha'u\u201d, dehan Taur iha Kongressu FRETILIN ba dalimak, iha salaun Sentru Konvensan Dili (CCD), kinta (08/09)."}, {"text_idx": "#000065", "text": "Maibe\u0301 situasuan ne'ebe\u0301 iha, sai hanesan referesaun ida tanba pu\u0301bliku hotu hatene Taur serbisu ho Xanana Gusma\u0303o ne'e durante tinan 17 iha ai\u0301 laran, hanesan (Wakil- Segundu Homen) no iha Kongressu ida-ne'e laiha ema ida mak koin\u0303ese Xanana liu fali nia."}, {"text_idx": "#000068", "text": "\u201cTanba ne'e obrigadu ba maun Mari no Maun Lu\u0301 Olo e obrigadu liliu previle\u0301jiu ne'ebe\u0301 ha'u simu para ko'alia iha kongressu ida-ne'e\u201d, dehan nia."}, {"text_idx": "#000070", "text": "\u201cHau hanesan Primeiru Ministru, ne'e hanesan (kebutuhan) de'it, tanba ha'u hatene ha'u-nia an katak ha'u-nia tempu seidauk to'o, ne'e sei iha oin, besik ona mais sei iha oin\u201d, dehan nia. (*)"}, {"text_idx": "#000074", "text": "Maibe\u0301 ba situasaun ida-ne'e mi\u0301dia no pu\u0301bliku tomak iha pape\u0301l atu halo kontrolu ba ida-ne'e tanba ema hotuhotu iha interese, no objetivu ida oinsa\u0301 bele koresponde ba pontu tolu pertinente ba Estadu iha a\u0301rea seguransa, justisa, no ikus liu mak atu moris di'ak."}, {"text_idx": "#000077", "text": "\u201cTanba ita iha faktu laiha diferensa entre konsumido\u0301r ba droga ne'e, tanba faktu hatudu ona, konsumido\u0301r balun ke lei konsege duni kondena ba to'o kadeia to'o mate iha prizaun laran, seidauk ba to'o iha prosesu julgamentu ba prizaun hanesan prizaun preventiva entaun ne'e sai\u0301da mak lori sira (Tribuna\u0301l) bele iha kbi'it, bele iha kompete\u0301nsia para lori ema ne'e ba to'o iha prizaun preventiva, ne'e katak tanba lei mak hatudu dalan\u201d, esplika nia."}, {"text_idx": "#000078", "text": "Maibe\u0301 ba kazu droga ne'ebe\u0301 komete husi arguidu na\u2019in-9 ne\u2019e Tribuna\u0301l hola desizaun ne'ebe\u0301 kontra\u0301riu oituan ho sira seluk, ida-ne'e bele foti ona konkluzaun katak la'o\u0301s lei mak la forte."}, {"text_idx": "#000079", "text": "\u201cIha parte ida-ne'e ita hanoin katak husu liliu ba seto\u0301r justisa ho sira ne'ebe\u0301 servisu iha a\u0301rea justisa atubele servisu ho profesiona\u0301l servisu ho imparsialidade hodi servi Estadu ne'e\u201d, dehan nia. (*)"}, {"text_idx": "#000081", "text": "\u201cIda-ne'e nunka bele akontese, Prezidente PN ba tiha Indone\u0301zia, vise nain-rua ba hotu Roma, atu lidera meza ne'e, so Prezidente mak lidera, ka vise, ne'ebe\u0301 ida-ne'e nunka akontese. Purtantu loloos ne'e devia Komisaun Permanente deside atu ba vizita ida-ne'e, vise ida mak ba, no ida hela, tenke hanesan ne'e ga, Agora Vise na\u2019in-rua kesan mak ba hotu Italia, ne'e saida mak ne'e\u201d, dehan Xefe Bankada CNRT, Duarte Nunes iha PN, kuarta (24/08)."}, {"text_idx": "#000084", "text": "Tanba lideransa na\u2019in-tolu ne'ebe\u0301 iha kompete\u0301nsia konvoka reuaniun iha Meza Parlamentu Nasiona\u0301l, ne'e mak Prezidente no mi\u0301nimu mak vise Prezidente ne'ebe\u0301 hetan delegasaun husi Prezidente, tanba ida-ne'e tuir funsionamentu normal iha rejimentu."}, {"text_idx": "#000085", "text": "Maibe\u0301 agora deputadu sira lahatene tanba sa mak kompozisaun meza PN nian sai tiha hotu ne'e, no sira-nia interpretasaun ba regra sira-ne'e halo nusa, lahatene."}, {"text_idx": "#000086", "text": "\u201cTanba desizaun poli\u0301tika ba nasaun ida-ne'e iha Parlamentu Nasiona\u0301l, se nasaun no Estadu ne'e presiza desizaun poli\u0301tika ruma iha tempu sira ne'ebe meza parlamentu mamuk ne'e karik, atu halo nusa, ida-ne'e mak ami preokupa\u201d, hatete nia."}, {"text_idx": "#000088", "text": "\u201cNe'ebe\u0301 ha'u hanoin tanba agora iha periodu resesu, atividade mo\u0301s labarak no Komisaun Permanente nia plena\u0301ria sei realiza filafali iha 31 agostu, entaun ha'u hanoin ladun iha implikasaun sira, ba aujensia Parlamentu Nasiona\u0301l nian,\"dehan nia iha PN, segunda (22/08)."}, {"text_idx": "#000089", "text": "Dadauk Komisaun Permanente rasik nia atividade plena\u0301ria ikus realiza ona iha 16 agostu no kada semana rua mak foin hala'o dala ida, husi deputadu hamutuk 29 to'o 31."}, {"text_idx": "#000090", "text": "\u201cAgora kompete\u0301nsia meza nian, agora sai husi ne'e 22 agostu, to'o semana purvolta loron 9 ho 10 mak ami fila, mais Prezidente Parlamentu sei filafali mai PN hodi hala'o nia kna'ar semana oin\u201d, esplika nia."}, {"text_idx": "#000091", "text": "Prezidente PN hala'o vizita ba Indone\u0301zia tanba atu atende ajenda kona-ba reuniaun bilatera\u0301l ho Parlamentu Indone\u0301zia nian iha semana ida-ne'e nia laran no vize PPN nain-rua mak sei vizita ba Roma atu partisipa mo\u0301s konsisto\u0301riu Kardea\u0301l Dom Virgi\u0301lio nian."}, {"text_idx": "#000092", "text": "\u201cAumesmu tempu sei iha mo\u0301s aude\u0301nsia ho santu padre ho akta entidade Timor-Leste nian. Tanba ida-ne'e hanesan oportunidade ida ne'ebe\u0301 grau, atu hetan Amu pPapa santu padre ne'e la'os kualker bele ba hasoru tanba ne'e mak ba ami ne\u2019e hanesan previle\u0301jiu ida atu ba hasoru amu papa iha oportunidade ida-ne'e\u201d, haktuir nia. (*)"}]